**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ ЮНИ 2017 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 01.06.2017 г. | електронна поща | Драгиране на дънни маси в акваторията на рибарско пристанище на гр.Бяла и депонирането им в крайбрежните морски води | РИОСВ - Бургас | Извършена е съвместна проверка на експерти на РИОСВ - Бургас, БДЧР - Варна и Морска администрация на рибарско пристанище "Чайка" и яхтен терминал "Свети Атанас" в гр.Бяла. В момента на проверка не се установява драгиране и депониране в крайбрежните морските води. Няма изтичане на отпадни води в морските води. Водите в морето са чисти, с естествен цвят и мирис. Експерти на РЛ-Бургас са отбрали 2 проби за анализ. Дейността по драгиране на дънни маси в рибарското пристанище и яхтения терминал не са съгласувани с РИОСВ - Бургас. За нарушението е съставен акт за установяване на административно нарушение. |
| 2. | 02.06.2017 г. | зелен телефон | Мъртъв делфин на южния плаж на к.к.Слънчев бряг | РИОСВ - Бургас ОбщинаНесебър | Проверка е извършена от служители на община Несебър. В посочения район труп на делфин не е намерен. |
| 3. | 03.06.2017 г. | зелен телефон | Мъртъв делфин в района на к-г "Градина" | РИОСВ - Бургас |  В посочения район труп на делфин не е открит. |
| 4. | 04.06.2017 г. | зелен телефон | Ранен делфин в района на к-г "Златна рибка" | РИОСВ - Бургас | Със съдействието на концесионера на плаж "Златна рибка" и граждани делфина е изведен навътре в морето. |
| 5. | 04.06.2017 г. | зелен телефон | Петно от мазут към брега в гр.Обзор в близост до хотел "Солео Хелиос бийч" | БДЧР - Варна | Извършена е проверка от БДЧР - Варна. Установено е наличие на мазутни частици в крайбрежните морски води и по цялото протежение на морския бряг и прилежащите плажове. Не се констатират брегови източници на замърсяването. Дадени са предписания на концесионерите на плаж "Обзор-южен", плаж "Централен" и на кмета на община Несебър да почистят плажната ивица.  |
| 6. | 05.06.2017 г. | жалба | Замърсяване на района на централен плаж - Черноморец с отпадъчни води  | РИОСВ - Бургас | Извършена е проверка на място. При огледа на морски плаж "Черноморец" не е констатирано изтичане и заустване на отпадъчни или замърсени води в крайбрежните морски води. Водите в морето са видимо чисти, с естествен цвят и мирис. Плажната ивица също е чиста. При проверката на плажа по открит канал към морето изтичат и се заустват води, които са видимо чисти. Установено е че каналът е изграден за отвеждане на дъждовни води. |
| 7. | 05.06.2017 г. | зелен телефон | Автосервиз в гр.Обзор срещу входа на бензиностанция Лукойл излива отработеното масло в контейнери за битови отпадъци  | ОбщинаНесебър | Извършена е проверка от служители на отдел "Екология" към община Несебър. Установено е, че няма изхвърлени отработени масла в контейнерите за битов отпадък. Не е констатирано друг вид замърсяване от автосервиза, намиращ се срещу бензиностанция Лукойл в гр.Обзор. |
| 8. | 05.06.2017 г. | зелен телефон | Мъртъв делфин на входа на Солниците | РИОСВ - Бургас | Извършена е проверка. Делфинът е от вида Муткур - защитен вид, включен в Приложение 3 на ЗБР. На основание чл.39, ал.2, т.4 от ЗБР трупът се оставя на мястото, където е намерен. |
| 9. | 05.06.2017 г. | зелен телефон | Разрушаване на гнезда на лястовици на сграда в Царево от "Българо-германски център за обучение"  | РИОСВ - Бургас | Извършена е проверка на място, при която се констатира на наличие на останали следи от гнезда и обитаеми. Не е установен извършител на разрушаването на гнездата. На директора на Центъра и разяснено, че лястовиците са защитен вид, включен в Приложение 3 на ЗБР и разрушаването на гнездата е забранено. |
| 10. | 05.06.2017 г. | зелен телефон | Паднало щъркелче в с.Маринка | РИОСВ - Бургас | Птицата е малка, с пухово оперение. Нуждае се от доотглеждане. На основание чл.39, ал.2, т.2 от ЗБР се изпраща в Център за диви животни - Стара Загора. |
| 11. | 07.06.2017 г. | жалба | Нефтен разлив в района на плаж "Централен" в гр.Поморие | БДЧР - Варна | Сигналът е подаден от община Поморие след извършена проверка от тяхна страна. Констатирано е наличие на петна в морската вода, наподобяващи нефтен разлив. На плажната ивица се наблюдават остатъчни следи от нефтени продукти. Сигналът е препратен по компетентност на БДЧР - Варна, от където се установява, че става въпрос за стари замърсявания в Черно море, които прибоя изтласква на брега. Дадено е предписание на концесионера на плаж "Централен" в Поморие за предприемане на незабавни действия за почистване на плажната ивица от нефтените продукти.Концесионера на плажа „Фаст-ком” ЕООД с писмо уведомява РИОСВ-Бургас за почистване на плажната ивица. |
| 12. | 07.06.2017 г. | зелен телефон | Намерен мишелов, който е леко зашеметен в к.к.Слънчев бряг, к-с "Съни хоум 2" | РИОСВ - Бургас | Извършена е проверка на място. Птицата е била млада, от вида мишелов и не е можела да лети добре. До пристигане на място на експертите тя е излетяла. |
| 13. | 08.06.2017 г. | електронна поща | Замърсяване на крайбрежните морски води на к-г "Юг" с отпадъчни води от заведение на плажа | РИОСВ - Бургас | Извършена е проверка, при която не е констатирано изтичане и заустване на отпадъчни води на плажната ивица. Водите в морето са видимо чисти, с естествен цвят и мирис. В момента на проверката на плажа няма обекти, от дейността на които се формират отпадъчни води. |
| 14. | 09.06.2017 г. | зелен телефон | Пред кметството в с.Момина църква има умрял щъркел, а в гнездото има малки щъркелчета | РИОСВ - Бургас | Със съдействието на служители на „Електроразпределение Юг“ ЕАД, мъртвото тяло е свалено от гнездото и оставено на подходящо място. |
| 15. | 9.06.2017 г. | зелен телефон | Намерена птица в района на МОЛ "Галерия" | РИОСВ - Бургас | Намерената птица е от вида речна рибарка, защитен вид. Била е зашеметена от удар в стъкло. Няма видими наранявания и счупвания. След възстановяването ѝ е пусната на свобода в ЗМ "Бургаски солници", където се намира гнездовата колония на вида. |
| 16. | 10.06.2017 г. | зелен телефон | Намерено лястовица със счупено крило на тераса в к-с „Лазур” в гр.Бургас | РИОСВ - Бургас | До пристигането на експертите лястовичката е излетяла. |
| 17. | 11.06.2017 г. | зелен телефон | Намерен мъртъв делфин на плажа на "ММЦ" в гр.Приморско | ОбщинаПриморско | Сигналът е предаден на община Приморско, съгласно Разрешително №681/2016 г. за преместване на китоподобни, издадено от МОСВ. |
| 18. | 11.06.2017 г. | зелен телефон | Мъртъв делфин на пристанището в гр.Созопол | РИОСВ - Бургас | Извършена е проверка. На основание чл.39, ал.2, т.4 от ЗБР трупът се оставя на мястото, където е намерен. |
| 19. | 12.06.2017 г. | зелен телефон | Изграждане на временни обекти на плаж ХТИ - Равда, които ограничават свободната зона за плажуване  | РИОСВ - Бургас | Извършена е проверка на морски плаж "Равда-ХТИ", за който има одобрена от МРРБ схема за поставяне на преместваеми обекти и съоръжения. Съгласно одобрената схема на морския плаж е съгласувано изграждането на 1 бр. тоалетна, 1 бр. наблюдателна вишка на спасителен пост, 1 бр. душ, 1 бр. съблекалня и 1бр. заведение за бързо хранене. От община Несебър има издадено разрешение за поставяне на преместваем обект - заведение за бързо хранене на площ от 50 кв.м. и допълнителна търговска площ от 50 кв.м. |
| 20. | 12.06.2017 г. | електронна поща | На плаж "Помпата"- Поморие се извършват строителни дейности. Пясъчните дюни са подравнени и е изградена платформа и дървена конструкция | РИОСВ - Бургас | Извършена е проверка на плаж "Помпата" в Поморие. Установи се, че е монтиран преместваем обект „Търговски павилион – летен бар и плажни тоалетни” до седми вълнолом в специализираната схема в концесионата територия морски плаж „Поморие-изток”. Той е разположен съгласно специализирана схема за разполагане на преместваемите обекти и съоръжения за сезон 2017г., съгласувана с МРРБ, има разрешение за поставяне № 20 /07. 06. 2017 г., издадено от главния архитект на община Поморие. За отпадните битови води от обекта е предвидено и съгласувано заустване в новопроектирана канализационна ревизионна шахта, за която има съгласуване с „ВиК” ЕАД – Бургас. При извършения оглед не се установи нерегламентирано заустване на отпадъчни води в морето и околните терени. Имотът, обект на сигнала, не попада в защитена територия по смисъла на Закона за защитените територии (ЗЗТ). Опазването на дюните извън защитени територии и защитени зони следва да се осъществи по реда на Закона за устройство на Черноморското крайбрежие, по който РИОСВ не е компетентен орган. |
| 21. | 12.06.2017 г. | зелен телефон | В двора на хотел "Гардения", Созопол се отглеждат сухоземни костенурки | РИОСВ - Бургас | Извършена е проверка. Констатирано е наличие на пет живи екземпляра костенурки от вида Шипоопашати костенурки, защитен вид, включен в Приложение 3 от ЗБР. Костенурките са иззети и на основание чл.39, ал.2, т.1 от ЗБР се освобождават в подходящ район. |
| 22. | 14.06.2017 г. | зелен телефон | Умрели пчели в кошери на бетонов възел до товарния вход на пристанището  | РИОСВ - Бургас |  Сигналът е препратен по компетентност до Областна дирекция „Земеделие“ - Бургас. |
| 23. | 14.06.2017 г. | зелен телефон | Изхвърлен мъртъв делфин пред хотел "Панорама бийч" в гр.Св.Влас | Община Несебър | Извършена е проверка от община Несебър и трупът е иззет съгласно Разрешително №631/2015 г. за преместване на китоподобни. |
| 24. | 14.06.2017 г. | електронна поща | Замърсяване със суроватка на р.Шиваровска, между с.Шиварово и с.Дъскотна в общ.Руен | РИОСВ - Бургас | Извършена е незабавна проверка от експерети на РИОСВ – Бургас, БДЧР - Варна и РЛ - Бургас. Собственикът на мандрата „Билдинг зах“ ЕООД е титуляр на разрешително за ползване на реката за заустване на отпадъчни води. Чрез договор дружеството е преотдало млекопреработвателното предприятие на „Млечна промишленост Маноя“ ООД, за което не е уведомил БДЧР и не е спазил условията в издаденото му разрешително. На място беше констатирано, че пречиствателното съоръжение на мандрата функционира нормално. В шахта след пречиствателното съоръжение е установено заустване на непречистени отпадъчни води с млечно бял цвят директно в реката. Взети са водни проби преди и след заустване, които ще бъдат изследвани по физико-химични показатели: активна реакция, неразтворени вещества, БПК5, ХПК, общ азот, азот амониев, общ фосфор и мазнини. На „Млечна промишленост Маноя“ ООД, Велико Търново е дадено предписание за незабавно преустановяване на нерегламентираното заустване в р. Шиваровска и почистване на района на заустване. За констатираните нарушения по Закона за водите са съставени актове на „Билдинг зах“ ЕООД и „Млечна промишленост Маноя“ ООД. Извършена е последваща проверка на 22.06.2017 г. при която отново се констатира заустване в реката на води с млечно-бял цвят. Дадени са предписания за незабавно преустановяване дейността на обекта. При извършена проверка на 26.06.2017 г. е констатирано, че дружеството е преустановило дейност. Извършва се профилактика на пречиствателната станция и подмяна на рециркулационна помпа и аерационна система към биобасейн.За периода на ремонта е сключен договор с „ВиК ”ЕАД за приемане на отпадъчните (производствени) води за пречистване. |
| 25. | 14.06.2017 г. | зелен телефон | Три сигнала за миризма на нефтопродукти в к-с "Лазур" и к-с "Зорница" | РИОСВ - Бургас | При извършения оглед на района се констатира, че се извършва полагане на асфалтова смес за рехабилитация на пътната настилка в района, която е причина за усетения неприятен мирис на нефтопродукти. Всички инсталации в "Лукойл Нефтохим Бургас" АД са в нормален технологичен режим. Няма отчетени превишения на пределно допустимите концентрации на измерваните показатели. |
| 26. | 16.06.2017 г. | зелен телефон | Намерена сова (кукумявка) на ул. "Поп Грую" в Бургас | РИОСВ - Бургас | Извършена е проверка. Намерената птица е от вида домашна обикновенна кукумявка. Птицата е млада, не лити и очите ѝ са възпалени. На основание чл.39, ал.2, т.2 от ЗБР се изпраща за лечение в Център за диви животни - Стара Загора. |
| 27. | 17.06.2017 г. | зелен телефон | Ранен делфин на централен плаж на Созопол | РИОСВ - Бургас | В телефонен разговор са дадени указания на сигналоподателката делфинът да бъде изведен навътре в морето. Делфинът е отплувал. |
| 28. | 18.06.2017 г. | зелен телефон | Умряла риба в р.Ропотамо в райна на моста на Аркутино | РИОСВ - Бургас | Извършена е съвместна проверка на място с БДЧР - Варна и РЛ-Бургас. Направен е обход на района, свързващ блатото(лагуна Аркутино) с Черно море. Няма изтичане на води от канала към морето. Сред обрастванията с водна леща са наблюдавани мъртви екземпляри риби от вида каракуда. Не е констатирана специфична миризма на битово-фекални или отпадъчни води. Отчетено е много ниско съдържание на разтворен кислород във водата - 0,69 мг/л. при норма от 6,00 мг/л. На концесионера на морски плаж "Аркутино" е дадено предписание за почистване на мъртвата риба. При извършената последваща проверка се констатира, че предписанието е изпълнено. |
| 29. | 19.06.2017 г. | зелен телефон | Намерено малко соколче във военните блокове в с.Атия | РИОСВ - Бургас | Извършена е проверка. Птицата е от вида обикновена ветрушка (керкенез),с пухово оперение и се нуждае от доотглеждане. На основание чл.39, ал.2, т.2 от ЗБР се изпраща за отглеждане в Център за диви животни - Стара Загора. |
| 30 | 19.06.2017 г. | ел.поща | Постъпил на 19.06.2017 г. по електронната поща сигнал за нарушения от наемателя на къмпинг "Делфин", подаден от Юлия Найденова за оформена площадка за генератор, разхвърляни отпадъци, поставяне на траверси, извършена сеч. | РИОСВ – БургасОбщина ЦаревоПП Странджа | Описаните дейности са идентични с предходните сигнали. Изпратен на община Царево за проверка по компетентност  |
| 31 | 19.06.2017 г. | ел.поща | Нарушение на наредбата за строителните работи по морето, защитените зони и ваше предписание на къмпинг "Делфин" | Община Царево | Описаните дейности са идентични с предходните сигнали. Изпратен на община Царево за проверка по компетентност |
| 32 | 19.06.2017 г. | ел.поща | Въпроси поставени на Община Царево относно нарушения в плаж "Къмпинг Делфин". До нас е копие | Община Царево | Описаните дейности са идентични с предходните сигнали. Изпратен на община Царево за проверка по компетентност |
| 33 | 20.06.2017 г. | ел.поща "зелен телефон" на МОСВ | Постъпил на 19.06.2017 г. по "зелен телефон" на МОСВ сигнал за нарушения от наемателя на къмпинг "Делфин", подаден от Юлия Найденова – идентичен със сигнал №30 | РИОСВ – БургасОбщина ЦаревоПП Странджа | Идентичен със сигнал №30. |
| 34. | 20.06.2017 г. | зелен телефон | Изкореняват се дървета на ул."Димитър Бракалов" №2 в Бургас | Община Бургас | Проведен е телефонен разговор със сигналоподателката и е обяснено, че сигнала е от компетенциите на община Бургас. |
| 35. | 20.06.2017 г. | зелен телефон | Водата в устието на река Хаджийска е бяла и мирише неприятно | Община Несебър | Извършена е проверка от служители на Община Несебър. Установено е, че в резултат на механично почистване на реката с багер от растителност има промяна в цвета й. Не са констатирани неприятни миризми. |
| 36. | 22.06.2017 г. | зелен телефон | Множество черни змии на южния плаж в гр.Китен | РИОСВ - Бургас | След разговор със сигналоподателката се установи, че змиите са живи и са в морето. |
| 37. | 22.06.2017 г. | зелен телефон | Птици, заплетени в мрежи над водата срещу хотел РИО в к.к.Слънчев бряг | ИАРА - Бургас | Сигналът е предаден на ИАРА - Бургас и инспектор от община Несебър за предприемане на действия. |
| 38. | 22.06.2017 г. | зелен телефон | Във входа на ул. "Васил Левски" №84 силна миризма на газ | РД ПБЗН – Бургас | Проверка е извършена от служители на РД ПБЗН, при която е констатирано извършване на ремонт в посочената жилищна сграда, състоящ се в подмяна и лепене на PVC - тръби с лепила, съдържащи разтворители. Няма миризма на газ. |
| 39. | 23.06.2017 г. | зелен телефон | Мъртъв делфин срещу хотел "Маджестик" в к.к.Слънчев бряг | ОбщинаНесебър | Извършена е проверка от община Несебър и трупът е иззет съгласно Разрешително №631/2015 г. за преместване на китоподобни. |
| 40. | 24.06.2017 г. | зелен телефон | Мъртъв делфин на скалите на плаж "Хармани" | РИОСВ - Бургас | На основание чл.39, ал.2, т.4 от ЗБР трупът се оставя на мястото, където е намерен. |
| 41. | 25.06.2017 г. | зелен телефон | На централен плаж в гр.Св.Влас в района на к-с "Сън Палас" текат фекални води  | РИОСВ - Бургас | Аварирала е помпата на КПС "Св. Влас". Дежурни екипи на "ВиК Бургас", клон Несебър са отстранили аварията. |
| 42. | 25.06.2017 г. | зелен телефон | Мъртъв делфин на Централен плаж в гр.Свети Влас | ОбщинаНесебър | Сигналът е предаден по компетентност на община Несебър за предприемане на действия, съгласно Разрешително №631/2015 г. за преместване на китоподобни, издадено от МОСВ. |
| 43. | 25.06.2017 г. | зелен телефон | Труп на делфин до училище за сърф в гр.Свети Влас | ОбщинаНесебър | Сигналът е предаден по компетентност на община Несебър за предприемане на действия. |
| 44. | 25.06.2017 г. | зелен телефон | Върху дюните до Резиденция "Перла" са спрели автомобили. Сигналът е предаден и на РПУ-Приморско. | РПУ - Приморско | Сигналът е предаден на РПУ - Приморско. |
| 45. | 26.06.2017 г. | електронна поща | Замърсяване с фекалии на плажа в кв.Сарафово | РИОСВ - Бургас | Извършена е проверка на плажната ивица в кв. Сарафово след централен плаж. При огледа се констатира квадратен бетонов колектор, от който в момента на проверката не изтичат води. Морската вода в района е с нормален цвят и мирис. Изпратено е писмо на кмета на община Бургас извършване на проверка за предназначението и законността на колектора.  |
| 46. | 26.06.2017 г. | зелен телефон | Намерен малък бухал в гр.Поморие | РИОСВ - Бургас | Птицата от вида домашна кукумявка е донесена в сградата на РИОСВ - Бургас. Намерена е в гр.Поморие. Няма видими наранявания, жизнена е и се освобождава в подходящ район. |
| 47 | 26.06.2017 г. | ел.поща | Възражение относно отговор с молба за нова проверка и отговор | РИОСВ - Бургас | Извършена проверка на 03.07.2017 г. Констатациите са отразени в сигнал №58 |
| 48. | 27.06.2017 г. | зелен телефон | Мъртъв делфин между Ахелой и Поморие | ОбщинаПоморие | Извършена проверка от община Поморие по Разрешително № 630/2015 г. Трупът е обезвреден по ЗВМД. |
| 49. | 27.06.2017 г. | електронна поща | Изхвърляне на отпадни води от к-г "Златна рибка" в реката, която се влива в морето  | РИОСВ - Бургас | Извършена е проверка на к-г "Златна рибка". Констатирано е, че битово-фекалните води на къмпинга се отвеждат в два броя бетонови шахти, от които при проверката не се установи преливане и замърсяване на прилежащите терени. Водоплътните бетонови шахти се изчерпват периодично. По скат под санитарния възел се установи наличие на две тръби изведени към реката с неизяснен произход. От едната тръба в момента на проверката изтичат видимо чисти води. Водата в коритото на река Равадинска е заблатена с тъмен цвят. Няма заустване на битово-фекални води в Черно море. На представителя на фирмата, стопанисваща къмпинга е дадено предписание за зазиждане на двете тръби, изведени към реката и представяне на договор със специализирана фирма за почистване на септичните ями и последващото им предаване за третиране в ПСОВ. |
| 50. | 27.06.2017 г. | зелен телефон | Липсва достъп до плаж "Силистар"  |  | Сигналът не е в компетенциите на РИОСВ - Бургас. |
| 51. | 28.06.2017 г. | зелен телефон | Сърфисти и сърф училище на плажа до устието на река Велека  | РИОСВ - Бургас | Извършена е проверка на морски плаж "Устие на р.Велека", който попада в границите на защитена територия - ЗМ "Устие на р.Велека". В момента на проверката не се установи наличие на сърфиращи туристи в р.Велека. Сърф училището е изградено и оборудвано със сърфове. Освен сърф училището на морския плаж са изградени павилион за напитки, бар и медицински пункт, за които не е постъпвало заявление за съгласуване с РИОСВ - Бургас. Издадено е разрешение за монтаж единствено за медицинския пункт. Дадено е предписание на дружеството наемател на плажа да не се извършват дейности в р.Велека и да се внесе схемата за преместваемите обекти за съгласуване в РИОСВ - Бургас. |
| 52. | 28.06.2017 г. | зелен телефон | Труп на малък делфин до скалите в близост до бившето военно поделение в Созопол | РИОСВ - Бургас | На основание чл.39, ал.2, т.4 от ЗБР трупът се оставя на мястото, където е намерен. |
| 53 | 28.06.2017 г. | ел.поща | Oформяне на черен път до плажа къмпинг "Делфин" | РИОСВ Бургас | Извършена проверка на 03.07.2017 г. констатациите са отразени в сигнал №58 |
| 54 | 29.06.2017 г. | ел.поща | На плаж "Делфин", общ. Царево - не са преустановени строително монтажните работи |  | Извършена проверка на 03.07.2017 г. констатациите са отразени в сигнал №58 |
| 55. | 29.06.2017 г. | зелен телефон | Паднала лястовичка на ул. "Константин Величков" №11а в гр. Бургас | РИОСВ - Бургас | Извършена е проверка. Намерената птица е от вида черен бързолет, защитен вид, включен в Приложение 3 от ЗБР. Бързолетът е здрав без видими наранявания. На основание чл.39, ал.2, т.1 от ЗБР е освободен в подходящ район чрез подхвърляне във въздуха от покрив. |
| 56. | 30.06.2017 г. | електронна поща | Разрушена сграда в поддържан резерват "Пясъчни лилии"  | РИОСВ - Бургас | Извършена е проверка на поддържан резерват "Пясъчна лилия" в гр. Созопол. Установено е, че е премахната оградната мрежа на резервата, обособени са утъпкани пътеки и са поставени табели, указващи посоката на преминаване до плажната ивица. Проблемът със сградата в съседство на резервата, функционираща като ресторант, посочена в сигнала като опасна, е извън компетентността на РИОСВ Бургас. Сигналът е изпратен на община Созопол за предприемане на действия по компетентност. Сезирана е Районна прокуратура - Бургас. |
| 57. | 30.06.2017 г. | зелен телефон | Намерена малка ранена сова в детска градина "Моряче" в Бургас | РИОСВ - Бургас | Намерената птица е от вида чухал, включена в Прилиложение 3 на ЗБР. Птицата има рана под опашката. На основание чл.39, ал.2, т.2 от ЗБР се изпраща за лечение в Център за диви животни - Стара Загора. |
| 58 | 30.06.2017 г. | електронна поща | На плаж "Делфин" не са преустановени строително монтажните работи. За строителните дейности се използват стари дървени траверси, които се категоризират като опасен отпадък. | РИОСВ - Бургас | Извършена е проверка. Изграденото към 07.06.2017 г. дървено стълбище не е завършено. Започнато е изграждане на дървена преграда между плажа и общинския имот, дървени основи от траверси за медицински пункт. Оформен достъп до плажа за високопроходими МПС. Монтиран генератор върху две траверски. Не се констатира теч на отработено масло. В момента на проверката генератора не работи и не се извършват строителни дейности. Дадено е предписание да се представят в РИОСВ-Бургас документи за произхода на дървените траверски. |